
Од 54-тата Седница на Советот на Општината Битола одржана на 04.06.2025 година.
	Седницата се одржа во големата сала за седници на Советот на Општина Битола и почна со работа во 11:32 часот.
На седницата присуствуваа 30 членови на Советот: Габриела Илиевска-Претседател на Советот, Михајло Вангелов, Марица Тодоровска, Лидија Павловска, Марко Јосифовски, Бојан Бојкоски, Марта Ѓоргиевска, Анета Ѓоргиевска, Зоран Петковски, Ленче Илиевска, Златко Лозановски, Сашо Никовски, Јосиф Стевоски, Соња Петреска, Александар Димовски, Методија Илиевски, Петар Николовски, Кети Неделковска, Елизабета Тодоровска, Мирјана Захариевска Ралевска, Кире Климески, Елена Кромидаровска Маховска, Борче Корлевски, Жаклина Наумовска, Јадранка Павловска, Алмир Адемоски, Иван Чулакоски, Гаврил Трајковски, Горан Велевски и Анастасија Трајковска.
Отсутна на 54 - тата Седница на Советот на Општина Битола беше советничката Мерита Исмајловска.
	Конфликт на интереси по точките од дневниот ред имаат неколку советници.
На седницата присуствуваа гости од јавните средствата за информирање, директор на ЈП Пазари.
Записникот од 52-та Седница беше ставен на гласање и усвоен (29 гласови ЗА).

Претседателката Габриела Илиевска го прочита дневниот ред со 17 точки кој беше доставен до советниците и праша дали имаат предлог за измени и дополнување на истиот.
	Иван Чулаковски предложи дополнителна точка за дневнен ред
1. Заклучок до Владата на РСМ да обзбеди средтсва од британскиот кредит за изградба на Гондола на Пелистер.
Мирјана Захариевска – Ралевска побара точките 3, 4 и 8 од предложениот дневниот ред да се повлечат и даваше објаснување за своето барање со конкретно објаснување за точките бр. 3 и 4 со своето барање.
Петар Николовски имаше 1 предлог точка бр.8 од дневниот ред да биде повлечена со свое објаснување со дополнителни прашања за конкретната точка:
1. Дали предложената точка е во согласност со ГУП на Битола, кој е моментално на сила и дали во овој простор постои маркица за намена за мултифункционална сала?
2. Дали инвеститорот на планот е Општина Битола? Како е доделена нарачката? Дали со директна спогодба на јавната установа за урбанизам или е приватна или можеби пак е мешовита компанија?
3. Дали причините за изнаоѓање на локацијата во овие простори е току грешната планска програма и грешниот избор на спортски центар во касарната, кој патем го финансираше Општина Битола?
4. Дали е точно дека целиот простор кој го планирате е на државно земјиште или сега дополнително излегоа сопстевници за кои немавте доволно сознанија?
          	Бојан  Бојкоски. Предлагам точките 3 и 4 да останат на дневен ред.
	Габриела Илиевска. Во моментов колега треба да добиете збор доколку барате измена на дневен ред, а точки кои се веќе на дневен ред не може да барате објаснување на барање на некој за повлекување на точка. 
	Бојан Бојкоски предлог дополнителни 2 точки. 
1.Одлука за давање согласност и овластување за измирување, пренасочување на средствата од буџетската сметка на Општина Битола.
2. Одлука за давање согласност и овластување за потпишување на Договор за грант помеѓу Општина Битола и Министерство за животна средина и просторно планирање. 
Борче Корлевски со 2 предлог дополнителни точки.
1. Одлука за давање под закуп за користење на ДТВ Партизан на гимнастичките клубови во Битола.
2. Одлука за ставање во функција на помошен – времен објект на месната заедница Коле Лачето на клубот на жители на месната заедница КОле Лачето.
Габриела Илиевска дополнителна точка.
1. Одлука за дополнување на Одлуката за утврдување на висината на надоместок на користење на земјиште во општа употреба за поставена урбана опрема и поставување на урбана опрема на која не може да се наплаќа комунална такса на територија на Општина Битола.
 
Пауза од 12:5 до 13:23 часот.

          Предлог дополнителните точки ставени на гласање. 
1. Заклучок до Владата на РСМ да обзбеди средтсва од британскиот кредит за изградба на Гондола на Пелистер, беше ставен на гласање и усвоен со 17 гласа За и 13 гласа Против. 
2. Точка бр.3 да се тргне од дневен ред, Одлука за давање согласност и овластување за измирување односно пренасочување на средства од буџетската сметка на Општина Битола, беше ставена на гласање и не се усвои со 11 гласа За и 18 гласа Против. 
3. Точка бр.4 да се тргне од дневен ред, Одлука за давање согласност и овластување за попишување на Договор/и за грант, беше ставена на гласање и не се усвои со 11 гласа За и 19 гласа Против.
4. Точка бр.8 да се тргне од дневен ред, Локален еколошки акционен план за животна средина на Општина Битола за период 2024-2030 година, беше ставена на гласање и се усвои со 16 гласа За и 14 гласа Против.
5. Одлука за давање согласност и овластување за измирување, пренасочување на средствата од буџетската сметка на Општина Битола, беше ставена на гласање и не се усвои со 13 гласа За, 3 гласа Против и 3 гласа Воздржани.
6.  Одлука за давање согласност и овластување за потпишување на Договор за грант помеѓу Општина Битола и Министерство за животна средина и просторно планирање, беше ставена на гласање и не се усвои со 13 гласа За, 3 гласа Против и 3 гласа Воздржани.
7. Одлука за давање под закуп за користење на ДТВ Партизан на гимнастичките клубови во Битола, беше ставена на гласање и усвоена едногласно со 30 гласа За.
8. Одлука за ставање во функција на помошен – времен објект на месната заедница Коле Лачето на клубот на жители на месната заедница КОле Лачето, беше ставена на гласање и не се усвои со 9 гласа За и 21 глас Воздржан.
9. Одлука за дополнување на Одлуката за утврдување на висината на надоместок на користење на земјиште во општа употреба за поставена урбана опрема и поставување на урбана опрема на која не може да се наплаќа комунална такса на територија на Општина Битола,  беше ставена на гласање и се усвои едногласно со 30 гласа За.
 
          Пауза 5 минути.

За работа на седницата беше предложен и прифатен со 30 гласа ЗА  следниот

Д Н Е В Е Н    Р Е Д

1. Квартален извештај за извршување на Буџетот на Општина Битола за првиот квартал од 2025 година.
2. Извештај за реализација на Програмата за организирање и функционирање на зимската служба на подрачјето на Општина Битола за сезоната 2024/2025 година.
3. Одлука за давање согласност и овластување за измирување односно пренасочување на средства од буџетската сметка на Општина Битола.
4. Одлука за давање согласност и овластување за попишување на Договор/и за грант.
5. Одлука за давање на деловен простор на 4 ( четири) години во закуп со ЕЈН во објект сопственост на Општина Битола во с.Цапари. 
6. Одлука за донесување на Техничка исправка во ДУП за ЦГП 5 дел – блок 4, Општина Битола.
7. Одлука за донесување на Техничка исправка во ДУП за Реонски СРЦ Довлеџик – блок 1, Општина Битола.
8. Локален еколошки акционен план за животна средина на Општина Битола за период 2024-2030 година.
9. Завршна сметка за РК Еурофарм Пелистер и РК Еурофарм Пелистер 2 за 2024 година.
10.  Завршна сметка за ФК Пелистер АД Битола за 2024 година.
11.  Завршна сметка за КК Пелистер АД Битола за 2024 година.
12.  Годишен план за вработување на СОЕУ “Јане Сандански” Битола за 2026 година.
13.  Годишен план за вработување на ООУ “Гоце Делчев” Битола за 2026 година.
14.  Решение за давање согласност на Одлуката за линеарно зголемување на платите во ЈП “Пазари” Битола во износ од 1.812,00 ден., или за 191 бодови за секој вработен.
15.  Решение за давање согласност на Одлуката за отпис и расходување на стари книги, неупотребливи и електроснки отпад во ООУ “Ѓорѓи Сугарев” Битола.
16.  Решение за именување на претставник од Министерството за социјална политика, демографија и млади во Управниот одбор на ЈОУ Детска Градинка “Мајски цвет” Битола.
17.  Заклучок до Владата на РСМ да обезбеди средства од британскиот кредит за изградба на Гондола на Пелистер.
18.  Одлука за давање под закуп за користење на ДТВ Партизан на гимнастичарските клубови во Битола.
19.  Одлука за дополнување на Одлуката за утврдување на висината на надоместокот за користење на земјиште во општа употреба за поставена урбана опрема и поставување на урбана опрема за која не може да се наплаќа комунална такса на териоријата на Оптштина Битола.

                                               1.
Известител на Комисија за финансии и буџет, Марица Тодоровска, го поднесе следниот извештај по разгледување на материјалите по точките 1, 3, 4, 5, 9, 10, 11, 12, 13, 14 и 15 од дневниот ред и дискусиите, Комисијата за точките 1, 2 и 3 гласаше со 2 гласа За и 3 гласа Воздржани, за точките 4 и 5 гласаше со 5 гласа За, за точка 6 гласаше со 2 гласа За и 3 гласа Воздржани, за точка 7 гласаше со 4 гласа За и 1 се иззема од гласање, за точка 8 гласаше со 2 гласа За и 3 гласа Воздржани, за точка 9 гласаше со 4 гласа За и 1 глас Воздржан, за точките 10 и 11 гласаше со 5 гласа За.
Борче Корлевски збор. Една единствена реторика која ја слушаме 4 години дека општината има процент на реализиација. Ги повторува прашањата кои ги упатил до претставникот од општинската администрација на надлежната комисија. Првото прашање : Колку се реално потрошени пари над 50 % или 100%? Чита одговор кој е електронски испратен до советниците : Во однос на ребалансот и кои пари се исцрпени, Ве известуваме, дека запазувајќи ги сите рокови ќе бидат изготвени и доставени до Советот на Општина Битола и поставени на дневен ред. Со ова се докажа дека општината не е транспарентна, не сака да даде информација или не знае колку пари во кои програми недостигаат финансиски средства. Друго прашање што упатил до претставникот : На што се должи ставка 718 која од планираните 23.200.000,00 ден., остварени се 34.000,00 ден., т.е од планирани 400.000,00 евра општината успеала да реализира 500 ерва. Прашање за кое не е добиен конкретен одговор. Многу полемики има во делот на субвенционирање на јавните претпријатија.Овде како Совет изгласавме дека не треба да им се дава субвенции на истите за да се сркати праксата која беше наназад 3 / 4 години. Друга работа која исто така е многу специфична е трансфери до невладини организации. Две од тие организации затоа што земаат многу големи средстава од општината е отворена постапка пред јавното обвинителство. Уште едно прашање на кое барам одговор. Што по програма ние имаме завршено? Продолжи да набројува што и како е наведено во реализација и потенцираше дека за се што не е реализирано во однос на капитална изведба општинската администрација временски непогоди ги наведува како причина. Поддршката на локалниот еконосмки развој што е најкруцијален, ние имаме само 9 % реализација. Програма Ј7, поточно за паркови и зеленило, реализација 33,93 % а во месеците јануари, февруари и март нема зеленило зима е. ЈГ програма за изгрдаба на водоводна мрежа на ул. 8 – ми Септември како е можно да има реализација од 100% па и над 100%?! Можно е со Анекси на Договор, кои очигледно се правеле. Кон крајот на своето излагање рече дека има многу работи кои што говорат за сите програми и за неодоговорното работење. Тука ги наброја спортот, основното образование, противпожарната заштита и др. Но од се е најважно процент на реализација очигледно – заклучи Корлевски.

Бојан Бојкоски збор. Од достапните информации и уредно доставените материјали до советниците, јасно и гласно се гледа дека реализацијата на буџетот е 24% во првиот квартал. Ова е пракса да има висок процент на реализација во исте 4 квартали од кога ВМРО – ДПМНЕ управува со локалната самоуправа. Сите проекти кои што се започнати со почетокот на оваа календарска година ги набројуваше како паркови, улици, спортски објекти, фасади, патеки, водоводна мрежа како во градското подрачје така и во околните рурални средини. Се работи на повеќе од 28 локации, а во тек е отпочнувањето и на други. 
Габриела Илиевска збор. Започна со една од улиците кои ги набројуваше Бојкоски, на која веќе се работи 7 месеци, а да не се говори за улици кои недела дена асфалтирани и веќе се распаѓаат. Продолжи за проектите за кои се отпчнати но нигде не е наведен рокот кога треба да бидат завршени. Запраша како може од годишно планираните 10.000.000, 00 ден., за прифатилиштето веќе се исплатени 8.000.000,00 ден., што ќе се прави до крајот на годината?! Прашања поставени од сите колеги советници , неодговорени. Не одговараат тие што кријат нешто – изјави Габриела Илиевска. Запраша дали знаат дека законската регулатива не дозволува авансно исплаќање кон јавните претпријатија?! Нема потреба од реализација читање се гледа со дела.
Бојан Бојкоски реплика. Овде треба да се говори со факти а не со паушани политички изјави. За секоја од улиците си има соодветна динамика кога и како ќе се работи. За Вашите сликања и снимања со цел објавување на интернет и мислењето дека Ве следиме и тоа го земаме за приоритет да се сработи, се лажете. 
Габриела Илиевска реплика. Таму кај што немате стапнато со костумите не можете да говорите. Секој ден ќе снимаме и секој ден ќе одите по нас.
Борче Корлевски реплика. Очигледно кампањата започна, а наративот ќе е главен за да започне реченица. Повторно ги пишувате спортските игрталишта кај ООУ “Елпида Караманди”, а тие завршени па дури и премиерот го однесовте на сликање. Друго нешто интересно капитална инвестиција од 2.000 евра, кога прашав што е тоа, одговор добив сообраѓајни знаци. Во ред, ама малки подолу пишува сообраќајна соонизација 4.660.000,00 ден., и сега не знаеме што е вистина што не. Понатму, програмата за развој на туризмот во прв квартал е реализирана со 80 %. Ама што имаме реализирано на терен е прашањето? И зошто ја прифативте идејата за гондолата кога сега не гласате и не се залагате за истата. Во продолжение Борче Корлевски продложи да покажува слики од својот мобилен телефон и да го искажува своето не задоволство и незадоволството на граѓаните во врска со коритото на реката Драгор, патот од с. Крклино, патот за с. Трново и др, Треба одење на терен за увид на состојба а не само пишување процент на реализација. Мостот Довлеџик дојде премиерот да го отвара мостот ама после тоа мораше да се сече пак, а тоа е затоа што многу ревносно се работи. Колку што имате приливи толку и трошите, но ништо капитално и ништо во интерес на граѓаните. Нема друга општина во Македонија која има поголем процент на трошење на пари.
Бојан Бојкоски реплика. Премиерот не беше на отварањето на мостот Довлеџик, напротив беше вице – премиерот Битиќи, со кадри од Вашата општинска организација, Средствата за мостот се од ТАВ Македонија. За с. Трново треба да се засрамите да говорите, зошто Вие сте тие кои што правите опструкции за водоводна и канализациона мрежа.
Борче Корлевски реплика. За с.Трново рековте дека 1.000.000,00 евра беа одборени од европската инвестициска банка?! А лажете и не знам што потреба имате од такво нешто?! Пушти дел од комисијата за финансии и буџет каде што раководителот изјавува дека се уште не се одобрени. Што правите со парите на битолачни што ги трошите, што имате за за битолчани ефективно направено?! Сега треба да се говори за процент на реализација од општинските пари а не за останати прилив на средства.
Бојан Бојксоки реплика. Го прочита одговорот кој е од МЖСПП : Висината на респределените средства во рамките на проектот изнесува 60.000.000,00 ден. Одлуките за доделување на грант средства, регулирање на меѓусебните обврски се дел од документите и се еден од условите за непречено финансирање на проектите за секоја општина. Истите документи се еден од условите во секоја општина и без нивно усвојување од страна на советот и градоначалникот, банката не дозволува финансирање на проектот во соодевтната општина. Докунметите треба да се донесат пред испраќање на документацијата од општината на одобрување во Европската инвестициона банка и како што напоменавме колку побрзо се усвојат толку побрзо и банката ќе може да даде зелено светло МЖСПП да ја отпочне постапката за јавна набавка за избор на изведувачи. Ова е официјален документ, а тоа што го кажа раководителот е несреќна изјава. Долго време беше отсутен заради други работни обврски и не е доволно упатен.
Габриела Илиевска збор. Кога сме кај несреќните изјави, сакам да прашам нешто. Зошто градоначалникот не дојде овде и да каже дека не сакаме нешто, туку сам се снима во кабинетот негов?! Дали знае дека е избран овде прво да се соочи со нас а потоа со граѓаните? На 26.12.2022 год. има фотографија од нас неколкумина, во офицерски каде градоначалникот ни рече дека ќе се гради спортски мултифункционален комплекс со локација во старата касарна. Денес 2025 год. барате измена на ДУП нас Веро. 
Бојан Бојксоки збор. Жалам што не разликувате архитектонското идејно решение со нарцт детален урбанистички план и што не гу раздвојувате тие два термини. Имавме и партиципативно тело и јавна расправа каде што беа повикани и заинтересирани граѓани и сите засегнати институции и сите беа со пофални зборови.
Габриела Илиевска реплика. Јас само поставив просто прашање. Каде е мултифункционалниот спорстки комплекс во касарната? Зошто не се гради во касарната? Пред 3 год., распишан јавен оглас, изгалсан поминат.  
Анастасија Трајковска збор. Прво и основно на сите треба да ни биде јасно дека урбанизмот е прво јавен интерес а после е приватен. Моите согледувања беа најдобро намерни уште со распишувањето на јавниот конкурс. Затоа за таму за кај што беше планирано ниту беше предвидено по ДУП, ниту имаше физичка можност да се изведе мултифункционалниот спортски центар. Сум за да се изгради од сам почеток, но треба да се внимава каде ќе се позицинира. Избрзан чекор беше распишувањето на јавен конкурс, е сега општинската администрација со Градоначалникот се обиде да најде урбанистичка можност. По Одлука на овој Совет се спроведе постапка и се дојде до нацрт на овој урбанистички план кој беше и разгледуван и на партиципативното тело и голем број од нас бевме присутни. Можам да дадам позитивни критики за овој нацрт на урбанистчки план и  планското решение. Сакам да потенцирам дека планот како што е сега на сила за тоа место не е спроведлив, затоа што нема парцелирано земијште. Ние денес требаше на донесеме одлука за нацрт план за кој ќе следеше јавна дискусија на која секој ќе имаше можност да се спроведе јавна анкета достапна за сите заинтересирани и инволвирани граѓани. Жалосно е што епилогот е ваков.
Жаклина Наумовска збор.Постојано овде ни се повтроува на колку локации низ градот се работи ама не се кажува како се работи, а уште помалку граѓаните кои живеат или гравитираат на тие локации се соодветно извесетни. Супер е да има спортски комплекс, ама не 5 пати да се менува локација за истиот. И имам прашање за велосипедските патеки: Како ќе бидат поставени од едната страна на ул.”Партизанска” ќе бидат велопатеките од другата пешачки или ќе бидат комбинирани?!
Алмир Адемоски збор. Сакам прашање да упатам до колегата Бојкоски да ми одговори за велосипедските патеки зошто многу ги промовира по утринските програми. 21.10.2024 год. Општина Битола на својата официјална страница објави дека започнаа да прават велосипедските патеки и дека фирмата изведувач за истите има 120 дена да ги заврши. Колега Бојковски во многу наврати кажавте дека секој кој нема да се придржува кон роковите за изведба дека ќе сноси пенали. Дали колега и сега ќе има одговорсност?! Дали поминаа 120 работни дена од 21.10.2024 год., кога се започна изградбата?!
Бојан Бојкоски реплика. Вие колега треба да се срамите да говорите за велосипедските патеки, зошто гласавте против. За велосипедските патеките има сообраќаен проект за велопатеки и пешачки патеки одобрен од СВР Битола. Во делот на работните денови и динамиката за нивна изработка се пресметува по градежна книга, градежен дневник и ситуации.  За проверка има надлежно одделение во општината која е задолжена. За колешката Наумовска треба да знаете кога се склучени некои договори а не овде да прашувате.
Алмир Адемоски реплика. Не добив одговор на прашањето, туку обвинување дека не сме ги гласале. Очигледно дека некој заштитувате.
Жаклина Наумовска реплика. За кој велосипедски патеки правиме муабет? Мислите за пешачките патеки?! Само ПР и популизам Ве интересира.
Бојан Бојкоски реплика. Не знам зошто имате впечаток дека некој овде штитам, очигледно кога говорам не ме разбирате. Секој еден кој не ја следел или прекршил динамиката на работа треба да си плаќа пенали.

Квартален извештај за извршување на Буџетот на Општина Битола за првиот квартал од 2025 година, беше ставен на гласање и не се усвои со 13 гласа За и 16 гласа Против.

					2.
Претседател и известител на Комисија за јавни и комунални дејности, Бојан Бојксоки, го поднесе следниот извештај по разгледување на материјалите по точката 2 од дневниот ред и дискусиите, Комисијата за точката  2 гласаше со 3 гласа За и 1 глас Воздржан.

Извештај за реализација на Програмата за организирање и функционирање на зимската служба на подрачјето на Општина Битола за сезоната 2024/2025 година. беше ставен на гласање и усвоен со 27 гласа За и 2 гласа Воздржани.

	                 			          3.
Габриела Илиевска збор. Оваа точка е веќе втор пат на дневен ред. Би сакала да апелирам сите кои се засегнати пред се да ја гледаат Комисијата за финансии и буџет. На самата комисија побаравме да ни биде доставен Договорот кој треба Градоначалникот да го овластиме да го потпише. Таков договор нема стигнато кај нас советниците како материјал, напротив тоа што ни беше доставено е урнек, на кој што не пишува ниту сума, ниту дата, што ќе се потпишува и други детали, но нјаважно е дека Советот треба да донесе изјава со која се потврдува дека јавните претпријатија немаат долгови. Во овој момент бараме да ни каже Градоначалникот колку средства според одлуката што треба да ја донесеме ќе треба Општина Битола да обезбеди и истите да ги тргне од Буџетот на Општина Битола?! Бараме да ни се разјасни а не овде да добиваме одговори кои подоцна се декларираат како несреќни изјави. 
Бојан Бојкоски збор. Прво започна со претходното барање на координаторот на СДСМ, Николовски, а тоа беше дали го имаме Договорот за грант? Во прилог го покажа Договорот за грант во печатена верзија кој е доставен до сите советници и дека празните линии се оставени со цел дополнување на истото. Инаку Договорот треба да биде помеѓу МЖСПП и Општина Битола. Опструкции правите зошто не сакате нови проекти и инвестиции, мислите ќе Ви штети на рејтингот. А и да не заборавиме дека Филипче Ве опомена дека соработувате со дел од градоначалниците на ВМРО – ДПМНЕ за кое ќе бидете санкционирани. Досега ова го имаат потпишано 16 општини и е за подобрување на водните услуги на сите граѓани на Македонија. 
Мирјана З. Ралевска збор. Нема што да пренесуваме кога овој проект се издејствува кога централна власт беше СДСМ. Тој договор овде што го покажувате е урнек. На соодветатната комисија побаравме за секој проект апликација, која се уште не е проследена до советницте, со сите значајни информации како колку чини проектот, кои се бенифициите од истиот итн. Значи ја побаравме апликацијата, проектниот прашалник и договор за секој проект со кој се конкурира. Во изминатите три години повеќе за се бевме конструктивна опозиција, за ниту еден проект не закочивме. 
Анета Ѓоргиевска збор. Во поглед на казнените поени што би ги плаќале не се плашиме затоа што проектите ќе се одобрат а ВМРО – ДПМНЕ повтроно ќе раководи со локалната самоуправа и знае како да се справи со се.
Мирјана З. Ралевска реплика. Можеби имате информации од Европска инвсетициона банка дека ќе бидат или се одобрени. Ако е така приложете документ дека се одобрени.
Бојан Бојксоки реплика. Сите граѓани на Македонија ќе плаќаат камата за кредитот кој ќе се земе. А дали ние ќе искористиме да имаме бенефит или не тоа е друго прашање. Само да разјасниме сите ќе плаќаат камата за тој кредит. Во Договорот јасно се наведени обврските и на нарачувачот и примателот. Нарачувачот, во овој случај МЖСПП, ги има следните обрвски : подготовка на тендерска документација за изградба реконструкција за одобрениот подпроект во соработка со консултантот на единица за имплементација на проекти, спроведување на постапка на одделување на Договор за јавни набавки за изградба реконструкција на подпроектот за избор на најповолна понуда, согласно ЗЈН и се е објавено во “Службен весник”. Со еден збор Општина Битола ќе биде краен корисник на овој проект.
Мирјана З. Ралевска реплика. Ние единствено побаравме да кажете кои проекти Ви се одобрени. Претставникот од општинската администрација рече ни еден засега не е одобрен.
Елизабета Тодоровска збор. На комисијата на претставникот јасно му увидов дека вакви бланко договори има примероци на интернет многу. Вакви бланко договори не сносуваат правни последици. Овластено стручно лице треба да ја следи постојано реализацијата на подпроектот, да изготвува и да доставува редовни извештаи за извршенни работи на градбата, повремени ситуации за извршени работи, како и завршен извештај за извршенита работа на градбата по завршна ситуација за извршените работи со кои ќе се потврди извршувањето на работите од ситуациите. Извешатите како и завршниот извештај треба да бидат потпишани од страна на овластено стручно лице од општината. Дали постои такво лице сакам одговор и кој е тој?! Колега Бојкоски, Вас Ве прашувам зошто очигледно најмногу сте запознаени.  
Бојан Бојкоски одговара. Ова лице како што е наведено во крајниот корисник што треба да го обезбеди е на сите проекти кои што ги имплеметира Општина Битола. Тоа се градежни инженери и архитекти кои што имаат овластувања за потпишување на ситуации.
Елизабета Тодоровска. Во ред ова што ми го кажавте го знам. Ме интересира овде е наведено овластено стручно лице во еднина не множина. Дали го знаеме ние тоа овластено стручно лице?
Бојан Бојксоски одговара. Овалстено стручно лице се назначува кога ќе биде потпишан Договорот.
Елизабета Тодоровска. Прашувам затоа што имам обавено неколку неформални разговори со Градоначалникот дека кога се назначува такво лице не треба да има само права туку и одговорности. Немам слушнато до сега за пропуст направен на некоја улица некој од администрацијата да одговара.
Петар Николовски збор. Многу се манипулира со оваа точка. Сакам да прашам дали Општина Битола треба да потпише еден или повеќе договори за грант?!
Бојан Бојкоски реплика. Колега Вие го земавте кредитот, Вашата влада да расчистиме. Дали ние ќе ги искористиме финансиските средства или не кредитот ќе се плаќа.
Петар Николовски реплика. Нигде не споменав кредити. Поставив прашање колку договори за грант треба да се потпишат со МЖСПП? Дали се работи за еден договор за грант во кој ќе бидат опфатени сите проекти или треба да се склучат повеќе договори? Моментално сме до Анекс 5. Бараме да се запази процедурата. Не е несреќна изјава на претставникот од општинската администрација, туку тоа е вистината. Прво проектите треба да бидат одобрени и доставени како такви во Општина Битола и Совет на Општина Битола за да се даде поддршка. Ако се запазува процедурата СДСМ е подготвена да ја даде поддршката и потпишување на грант и на вонредна седница. Бланко документи нема да поддржуваме.

Одлука за давање согласност и овластување за измирување односно пренасочување на средства од буџетската сметка на Општина Битола, беше ставена на гласање и не се  усвои со 13 гласа За и 17 гласа Воздржани.

                                                     4.

Одлука за давање согласност и овластување за попишување на Договор/и за грант, беше ставена на гласање и не се усвои со 13 гласа За и 17 гласа Воздржани.
                                  
					5.
Одлука за давање на деловен простор на 4 ( четири) години во закуп со ЕЈН во објект сопственост на Општина Битола во с.Цапари, беше ставена на гласање и усвоена едногласно со 30 гласа За.


					6.
Претседател и известител на Комисија за урбанизам и заштита на животна средина, Анастасија Трајковска, го поднесе следниот извештај по разгледување на материјалите по точките 6 и 7 од дневниот ред и дискусиите, Комисијата за точките 6 и 7 гласаше со 4 гласа За. Третата точка која се разгледуваше на Комисјата се тргна од дневен ред.

Одлука за донесување на Техничка исправка во ДУП за ЦГП 5 дел – блок 4, Општина Битола, беше ставена на гласање и усвоена со 25 гласа За и 5 гласа Воздржани.

						           7.
	Одлука за донесување на Техничка исправка во ДУП за Реонски СРЦ Довлеџик – блок 1, Општина Битола, беше ставена на гласање и усвоена со 25 гласа За и 5 гласа Воздржани. 

						8.
	
Известител и Претседател на Комисја за човекова средина, Марта Ѓоргиевска, го поднесе следниот извештај по разгледување на материјалите по точката 8 од дневниот ред и дискусиите, Комисијата за точката 8 гласаше со 1 глас За и 3 гласа Воздржани.
Петар Николовски збор. ВРМО – ДПМНЕ и ова сака така го протне без да има јавна расправа и да се слушне мислењето на граѓаните. СДСМ нема да го поддржи ова додека нема јавна расправа на која експертите и граѓаните ќе го кажат својот став. За ваков стратешки објект како што е изградбата на регионална депонија треба дебата.
Борче Корлевски збор. ЛЕАП кој е на точка за дебата е изготвен април 2024 год., и треба да има важност до 2030 год. На 83 страна од овој ЛЕАП стои вака : Воспоставување на регионално управување со отпад на пелагонискиот и југо-западниот регион. Овој ЛЕАП не беше поставен на разгледување, затоа и баравме оваа точка да се тргне од дневен ред. 
  
Пауза 15 минути.

Борче Корлевски збор. Во овој ЛЕАП исто така вели, дека со физибилити студија е извршено проектирање и затварање на постојната  непрописна депонија Мегленци. Во продолжение читаше делати од проследениот ЛЕАП за изградбата на новата регионална депонија од локација до завршна фаза со сите пропратни детали за истата. ЛЕАП е многу обемен од 150 страни напишани работи а ништо спроводливо.
Анастасија Трајковска збор. Да се закаже повторно јавна расправа во која ќе бидат забелешките вградени.
Иван Чулаковски збор. Коменатар на првата страна на ЛЕАП која е од Градоначалникот и која гласи : ЛЕАП 3 ја следи мојата визија за унапредување на животната средина и здравјето на луѓето. Сакам да го прашам Градоначалникот што го попречуваше во изминатите 4 години да го спроведе важечкиот ЛЕАП?
Габриела Илиевска збор. Колкава реализација имаше ЛЕАП, прашавме со Чулаковски? Одговор не добивме за што може да се види на комисијата. Во овој документ пишува дека нема филтри на РЕК и дека граѓаните и затоа има голем број на заболени со канцер. За ваков стратешки документ кој треба да се реалзира а не само да се напише колку да се рече ние нема да гласаме.
Жаклина Наумовска збор. Само едно прашање имам. Што се случи со мојот прелог кој овде сите го изгласавме да има прочистувач на воздух во секоја училница од училиштата и градинките?

Локален еколошки акционен план за животна средина на Општина Битола за период 2024-2030 година, беше ставен на гласање и не се  усвои со 13 гласа За, 15 гласа Против и 2 гласа Воздржани.

							9.
Завршна сметка за РК Еурофарм Пелистер и РК Еурофарм Пелистер 2 за 2024 година, беше ставена на гласање и усвоена со 28 гласа За и 2 гласа Воздржани.
					10.
		Завршна сметка за ФК Пелистер АД Битола за 2024 година, беше ставена на гласање и не се  усвои со 13 гласа За, 13 гласа Против и 4 гласа Воздржани.

                                                    11.
Завршна сметка за КК Пелистер АД Битола за 2024 година, беше ставена на гласање и се усвои со 26 гласа За, 2 гласа Воздржани и 1 се иззема од гласање.

					12.
Годишен план за вработување на СОЕУ “Јане Сандански” Битола за 2026 година, беше ставен на гласање и усвоен со 25 гласа За и 5 гласа Воздржани.

	     					13.
Годишен план за вработување на СОЕУ „Јане Сандански“ Битола за 2026 година, беше ставен на гласање и се усвои со 28 гласа За и 2 гласа Воздржани. 
             
                                                   14. 
Решение за давање согласност на Одлуката за линеарно зголемување на платите во ЈП “Пазари” Битола во нето износ од 1.812,00 ден., или за 191 бодови за секој вработен, беше ставено на гласање и усвоено едногласно со 30 гласа За.

                                                             15. 
Решение за давање согласност на Одлуката за отпис и расходување на стари книги, неупотребливи и електроснки отпад во ООУ “Ѓорѓи Сугарев” Битола, беше ставено на гласање и усвоено со 29 гласа За и 1 се иззема од  гласање.
 
		                                                   16. 
Претседател и известител на Комисија за мандатни прашања, избори и именувања, Борче Корлевски, го поднесе следниот извештај по разгледување на материјалите по точката 16 од дневниот ред и дискусиите, Комисијата за точката 16 гласаше со 3 гласа За, со образложение дека за претставник на Министреството за социјална политика, демографија и млади во Управниот одбор ја предлага Кујтиме Елмазова.

Решение за именување на претставник од Министерството за социјална политика, демографија и млади во Управниот одбор на ЈОУ Детска Градинка “Мајски цвет” Битола, беше ставено на гласање и усвоено едногласно со 30 гласа За.

                                                   17. 
Бојан Бојкоски збор. Мислам дека вака формулирана точка е несериозна и ефтин популизам. Затоа ВМРО со коалицијата нема да гласа затоа што е само за популизам и нема ништо да се постигне.
Иван Чулаковски збор. Колега Бојкоски нема популизам. Да почневме на ова сериозно од првиот момент кога го побарав сега ќе бевме во многу напредна фаза. Овој Заклучок нека биде поздрав до Вашата ценатрална власт и нашите пратенци од Битола. Гласајте како сакате.
Анастасија Трајковска збор. Се заложивме овде за гондолата и сега треба да се оди до крај. Овој град има потреба од помош за да се реализира вака капитален проект. Ова е  вистински развоен проект за Битола да знаат во Влада.
Габриела Илиевска збор. Колега Бојскоски Одлуката за гондолата е донесена во ноември 2023 год. Сакам одговор на : Дали има проект за модернизација на пругите? Дали има проект за изградба на медицински факултет? И многу други да не набројувам за ниеден од овие нема. За гондолата има почнато така да може да не помогнат.   

Заклучок до Владата на РСМ да обезбеди средства од британскиот кредит за изградба на Гондола на Пелистер, беше ставен на гласање и усвоен со 17 гласа За и 13 гласа Против.

                                                  18. 
Одлука за давање под закуп за користење на ДТВ Партизан на гимнастичарските клубови во Битола, беше ставена на гласање и усовена едногласно со 30 гласа За.

                                                   19.
Габриела Илиевска збор. Имам едно барање во Одлуката да се измени рокот да биде наместо една година да биде две како и во претходната одлука. Барам амандмаснски да се изгласа ова што го посочив.
Бојан Бојкоски збор. Разговарав со општинската администрација и сугерираат дека нема можност за рокот да биде две години заради изготвувањето на новата Програма за поставување урбана опрема.
Габриела Илиевска збор. Забелешката Ви е на место и ќе го повлечам мојот предлог за измена.

Одлука за дополнување на Одлуката за утврдување на висината на надоместокот за користење на земјиште во општа употреба за поставена урбана опрема и поставување на урбана опрема за која не може да се наплаќа комунална такса на териоријата на Оптштина Битола, беше ставена на  гласање и усвоена едногласно со 30 гласа За.



Седницата заврши во 16:59 часот.
Седницата се снимаше на аудио касети и по нив се водат забелешки.
Седницата ја обработи Васка Арсовска - Цветаноски.



Бр.09-77/2                                                                           ПРЕТСЕДАТЕЛ
04.06.2025год.                                                      на Советот на Општина Битола
 Б и т о л а                                                                        Габриела Илиевска            

